ภาณุพรรณ จันทนะวงษ์

ภาณุพรรณ จันทนะวงษ์ (เกิด 7 พฤศจิกายน 2534) หรือที่รู้จักกันในชื่อ เจแปน หกฉากครับจารย์ เป็นนักแสดง นักแสดงตลก พิธีกร ผู้กำกับภาพยนตร์ และยูทูบเบอร์ชาวไทย

 ประวัติ 
ภาณุพรรณเกิดเมื่อวันที่ 7 พฤศจิกายน 2534 ที่จังหวัดสิงห์บุรี จบการศึกษาระดับปริญญาตรีจากคณะนิเทศศาสตร์ มหาวิทยาลัยกรุงเทพ สาขาวิชาภาพยนตร์ (ปัจจุบันคือ คณะดิจิทัลมีเดียและศิลปะภาพยนตร์) 

 เข้าสู่วงการ 
ภาณุพรรณเริ่มเป็นที่รู้จักจากการที่เขาและเพื่อน ๆ ในคณะได้ทำคลิปล้อเลียนตัวอย่างภาพยนตร์โพสต์ลงช่องยูทูบ Buffet Channel ของ บุฟเฟต์ โปรดักชั่น ซึ่งเป็น Production House ที่เขาและเพื่อน ๆ ได้ก่อตั้งขึ้น ต่อมา ภาณุพรรณเข้าสู่วงการบันเทิงอย่างเต็มรูปแบบ หลังจากที่เขาและกลุ่มเพื่อนของเขาได้ไปออกรายการซูเปอร์หม่ำ ที่มีหม่ำ จ๊กมก เป็นพิธีกร จึงถูกชักชวนให้มาแสดงในช่วงละครของรายการชิงร้อยชิงล้าน และมีผลงานเรื่อยมาหลังจากนั้น

ก่อนหน้านั้นในปี พ.ศ. 2558 ภาณุพรรณได้เป็นผู้กำกับภาพยนตร์ในภาพยนตร์เรื่อง เพื่อนขีดเส้นใต้ ซึ่งเป็นภาพยนตร์ที่เขาและเพื่อนในคณะอีก 2 คนพัฒนามาจากวิทยานิพนธ์ของพวกเขาเอง และในปี พ.ศ. 2556 เขาร่วมแสดงเป็นนักแสดงประจำรายการในรายการ ฮาจะเกร็ง รีบอร์น

 ผลงาน 
 กำกับภาพยนตร์ 
 ปี  เรื่อง  หมายเหตุ 2558 เพื่อนขีดเส้นใต้ ร่วมแสดงในภาพยนตร์เรื่องนี้ด้วย 2567 ศึกค้างคาวกินกล้วย 

 ภาพยนตร์ 
 ปี  เรื่อง  ค่าย  แสดงเป็น 2560 สาระแน เลิฟยูววว สหมงคลฟิล์มอินเตอร์เนชั่นแนล จีน แผนเหนือ

 ละครโทรทัศน์ 
 ปี  เรื่อง  ช่อง  แสดงเป็น 2566 นางนาค สะใภ้พระโขนง ช่องเวิร์คพอยท์ เชิด

 ซิตคอม 
 ปี  เรื่อง  ช่อง  แสดงเป็น2562 - ปัจจุบันหกฉากครับจารย์ช่องเวิร์คพอยท์เจแปน / กัส / เจสสิก้า

 รายการโทรทัศน์ 
 ปี  รายการ  ช่อง  หมายเหตุ 2567 - ปัจจุบัน ปัญญา 5 ดาว ช่องเวิร์คพอยท์ พิธีกรผู้ช่วยคู่กับ ปัญญา นิรันดร์กุล2568ชิงช้าสวรรค์ 2025พิธีกรพิเศษ EP.12569ชิงช้าสวรรค์ 2026

 อ้างอิง 

หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดสิงห์บุรี
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:พิธีกรชาวไทย
หมวดหมู่:ผู้กำกับภาพยนตร์ชาวไทย